*Projekts*

LATVIJAS REPUBLIKAS MINISTRU KABINETS

2017. gada Noteikumi Nr.

Rīgā (prot. Nr. .§)

**Noteikumi par kvalificēta un kvalificēta paaugstinātas drošības elektroniskās identifikācijas pakalpojuma sniedzēja civiltiesiskās atbildības apdrošināšanu**

Izdoti saskaņā ar

Fizisko personu elektroniskās identifikācijas likuma

 12. panta ceturto daļu

1. Noteikumi nosaka kvalificēta un kvalificēta paaugstinātas drošības elektroniskās identifikācijas pakalpojuma sniedzēja civiltiesiskās atbildības apdrošināšanas minimālo summu un termiņu, un izņēmuma gadījumus, kad apdrošināšanas sabiedrība nesedz kvalificēta vai kvalificēta paaugstinātas drošības elektroniskās identifikācijas pakalpojuma sniedzēja radītos zaudējumus.
2. Ar civiltiesiskās atbildības apdrošināšanas līgumu (turpmāk – apdrošināšanas līgums) kvalificēts un kvalificēts paaugstinātas drošības elektroniskās identifikācijas pakalpojuma sniedzējs apdrošina iespējamo zaudējuma risku, kas saistīts ar tā darbību vai bezdarbību un par ko tas ir atbildīgs saskaņā ar normatīvajiem aktiem, un kas trešajām personām var rasties, ja tas:
	1. nenodrošina atbilstošu pakalpojuma pieejamību atbilstoši Ministru kabineta 2017.gada \_\_.\_\_\_\_\_\_\_ noteikumu Nr.\_\_\_ “Noteikumi par kvalificēta un kvalificēta paaugstinātas drošības elektroniskās identifikācijas pakalpojuma sniedzēja un tā sniegtā pakalpojuma tehniskajām un organizatoriskajām prasībām” 3.1. un 3.2.apakšpunktā noteiktajām prasībām;
	2. nenodrošina datu integritāti;
	3. nenodrošina datu konfidencialitāti;
	4. ir nodarījis citus zaudējumus trešajai personai.
3. Ar izņēmuma gadījumiem, kad apdrošināšanas sabiedrība nesedz kvalificēta vai kvalificēta paaugstinātas drošības elektroniskās identifikācijas pakalpojuma sniedzēja radītos zaudējumus, tiek saprasti tie gadījumi, kuri nav norādīti šo noteikumu 2. punktā.
4. Kvalificēts un kvalificēts paaugstinātas drošības elektroniskās identifikācijas pakalpojuma sniedzējs ar apdrošināšanas līgumu apdrošina šo noteikumu 2. punktā norādīto iespējamo zaudējuma risku, kas var rasties tā darbinieku vai ar pakalpojuma nodrošināšanu līgumiski saistīto fizisko un juridisko personu vainas dēļ.
5. Apdrošināšanas līgumā nosaka kvalificēta vai kvalificēta paaugstinātas drošības elektroniskās identifikācijas pakalpojuma sniedzēja civiltiesiskās atbildības apdrošināšanas termiņu (turpmāk – apdrošināšanas termiņš). Apdrošināšanas termiņš nav īsāks par vienu gadu.
6. Apdrošināšanas līgumā nosaka kvalificēta vai kvalificēta paaugstinātas drošības elektroniskās identifikācijas pakalpojuma sniedzēja pagarināto ziņošanas termiņu. Ar pagarināto ziņošanas termiņu saprot laika periodu pēc apdrošināšanas termiņa beigām, kurā kvalificēts vai kvalificēts paaugstinātas drošības elektroniskās identifikācijas pakalpojuma sniedzējs var iesniegt apdrošināšanas sabiedrībai rakstveida apdrošināšanas atlīdzības pieteikumu par trešajai personai nodarītajiem zaudējumiem, kuru cēlonis ir notikums, kas ir noticis apdrošināšanas termiņā. Pagarinātais ziņošanas termiņš nav īsāks par trīs gadiem.
7. Kvalificēta elektroniskās identifikācijas pakalpojuma sniedzēja civiltiesiskās atbildības apdrošināšanas minimālā summa ir 500 000 euro.
8. Kvalificēta paaugstinātas drošības elektroniskās identifikācijas pakalpojuma sniedzēja civiltiesiskās atbildības apdrošināšanas minimālā summa ir 1 000 000 euro.

Noteikumi stājas spēkā 2018.gada 1.janvārī.

Ministru prezidents M. Kučinskis

Aizsardzības ministrs R. Bergmanis

Iesniedzējs:

Aizsardzības ministrs R.Bergmanis

Vīza: valsts sekretārs J. Garisons

399

24.04.2017 10:14:00

Z. Beļavska, 67335352

zane.belavska@mod.gov.lv